Contents
Index 🔎︎

# Vlastnosti LibreOfficeDev Calc

LibreOfficeDev Calc je tabuľková aplikácia, ktorú môžete použiť na výpočty, analýzu a správu dát. Môžete tiež importovať a upravovať zošity Microsoft Excel.

## Výpočty

LibreOfficeDev Calc poskytuje funkcie (vrátane štatistických a bankových funkcií), s ktorými je možné vytvárať vzorce na vykonávanie zložitých výpočtov so zadanými údajmi.

Pri vytváraní funkcií je možné využiť nástroj Sprievodca funkciami

## Výpočty čo-keď

Zaujímavou vlastnosťou je možnosť okamžite vidieť dôsledky zmeny jedného prvku výpočtu, ktorý je zloženú z viacerých prvkov. Napríklad, môžete vidieť ako vplýva zmena časového obdobia pri výpočte pôžičky na výšku úrokov alebo splátok. Ďalej môžete spravovať väčšie tabuľky použitím preddefinovaných scenárov.

## Databázové funkcie

Použite zošity na usporiadanie, ukladanie a filtrovanie dát.

LibreOfficeDev Calc vám umožňuje používať tabuľky z databáz systémom drag-and-drop alebo vám umožňuje použiť zošity ako zdroje dát na vytváranie formulárových listov v LibreOfficeDev Writer.

## Usporiadavanie dát

Pomocou niekoľkých kliknutí myšou môžete reorganizovať svoje zošity tak, aby zobrazovali alebo skrývali určité dátové oblasti, môžete formátovať oblasti na základe špeciálnych podmienok alebo môžete rýchlo vypočítať súčty a podsúčty.

## Dynamické grafy

LibreOfficeDev Calc vám umožňuje prezentovať dáta v zošite v dynamických grafoch, ktoré sa automaticky aktualizujú pri zmene dát.

## Otváranie a ukladanie súborov Microsoft

Pomocou filtrov LibreOfficeDev môžete konvertovať súbory MS Excelu alebo načítať a ukladať súbory v mnohých ďalších formátoch.